YHTEISÖJEN TUOMIOISTUIMEN TUOMIO (ensimmäinen jaosto)
18 päivänä heinäkuuta 2007
Asia C-213/06 P
Euroopan jälleenrakennusvirasto (EAR)
vastaan
Georgios Karatzoglou
Muutoksenhaku – Väliaikainen toimihenkilö – Sopimuksen irtisanominen
Aihe: Valitus Euroopan yhteisöjen ensimmäisen oikeusasteen tuomioistuimen asiassa T-471/04, Karatzoglou vastaan EAR, 23.2.2006 antamasta
tuomiosta (ei vielä julkaistu oikeustapauskokoelmassa), jonka kumoamista vaaditaan
Ratkaisu: Tuomion kumoaminen ja asian palauttaminen ensimmäisen oikeusasteen tuomioistuimeen.
Tiivistelmä
Henkilöstö – Periaatteet – Luottamuksensuoja
(Muuhun henkilöstöön sovellettavien palvelussuhteen ehtojen 47–50 artikla)
Se seikka, että väliaikaisen toimihenkilön työsopimukseen tehty muutos on johtanut epäselvään tilanteeseen ja on voinut antaa
sellaisen vaikutelman, että hallintoelin oli rajoittanut muuhun henkilöstöön sovellettavien palvelussuhteen ehtojen 47–50
artiklassa säädettyä irtisanomisvaltaansa, ei synnytä toimihenkilölle perusteltua luottamusta hänen sopimuksensa keston osalta.
Epävarman sopimukseen perustuvan aseman taustalla ei nimittäin voi olla hallintoelimen antamia sellaisia täsmällisiä vakuutteluita,
jotka ovat välttämättömiä perustellun luottamuksen synnyttämiseksi.
Lisäksi tältä osin ei voida vedota periaatteeseen, jonka mukaan työsopimuksen heikompi osapuoli voi luottaa siihen, että mainitun
työsopimuksen epätäsmällisiä määräyksiä tulkitaan hänen hyväkseen. Toimihenkilön ja hänen työnantajansa väliseen, sopimukseen
perustuvaan asemaan liittyvillä päätelmillä ei voida korjata sellaisen edellytyksen puuttumista, joka on välttämätön perustellun
luottamuksen olemassaolon toteamiseksi.